钦定古今图书集成/明伦汇编/氏族典/第187卷 > 萧续
## 钦定古今图书集成/明伦汇编/氏族典/第187卷 > 萧续

按《梁书庐陵威王续传》，“庐陵威王续，字世䜣，高祖第
五子。天监八年，封庐陵郡王。十年拜轻车将军、南彭
城琅琊太守。十三年转会稽太守。十六年为都督江
州诸军事、云麾将军、江州刺史。普通元年，征为宣毅
将军，领石头戍军事。续少英果，膂力绝人，驰射游猎，
应发命中。三年为使持节都督南徐梁秦沙四州诸
军事、西中郎将、南徐州刺史。七年，加宣毅将军。中大
通三年，又为使持节、都督雍梁秦沙四州诸军事、平
北将军、宁蛮校尉、雍州刺史。四年，迁安北将军。大同
元年，为使持节、都督江州诸军事、安南将军、江州刺
史。三年，征为护军将军，领石头戍军事。五年为骠骑
将军、开府仪同三司。又出为使持节”、都督荆、郢、司、雍、
西北秦、梁、巴、华九州诸军事、荆州刺史。中大同二年
薨，年四十四，谥曰威。长子安嗣。